Държавен вестник, бр. 76, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  76
2. Това право подлежи на изключения, ко­
гато се отнася за несъществени престъпления, 
определени от закона, или когато съответното 
лице е било осъдено на първа инстанция от 
най-висшия съд в държавата или е признато 
за виновно и осъдено в резултат на жалба, 
подадена срещу неговото освобождаване.
Член 3
Право на обезщетение в случай на съдебна 
грешка
Когато влязла в сила присъда бъде впо­
следствие отменена или е последвало помил­
ване въз основа на нови или новооткрити 
обстоятелства, които доказват, че е била 
допусната съдебна грешка, лицето, изтър­
пяло наказанието в изпълнение на такава 
присъда, се обезщетява съгласно закона или 
практиката на съответната държава, освен 
ако се докаже, че неразкриването навреме 
на неизвестния факт се дължи изцяло или 
частично на самия него.
Член 4
Забрана за повторно осъждане или повтор­
но изтърпяване на наказание
1. Никой не може да бъде съден или на­
казан от съда на една и съща държава за 
престъпление, за което вече е бил оправдан 
или окончателно осъден съгласно закона и 
наказателната процедура на тази държава.
2. Разпоредбите на предходната точка не 
представляват пречка за възобновяването 
на процеса съгласно закона и наказателната 
процедура на съответната държава, ако има 
свидетелства за нови факти или новооткрити 
обстоятелства или за съществен порок на 
предидущия процес, които са повлияли на 
неговия ход.
3. Не се допуска освобождаване от изпъл­
нението на задълженията по този протокол 
на основание член 15 от конвенцията. 
Член 5
Равенство между съпрузи
Съпрузите имат равни граждански права 
и равна гражданскоправна отговорност в от­
ношенията помежду си и със своите деца по 
отношение на сключването на брака, живота 
по време на брака и при неговото разтрогване. 
Този член не представлява пречка държавите 
да предприемат необходимите мерки за защита 
на интересите на децата.
Член 6
Териториално приложение
1. При подписване или депозиране на до­
кументите си за ратификация, приемане или 
утвърждаване всяка държава може да посочи 
територията или териториите, по отношение 
на които ще действат разпоредбите на този 
протокол, като определи мерки, с помощта 
на които тя се задължава да осъществява 
разпоредбите на протокола на съответната 
територия или територии.
2. Всяка държава може по всяко време 
след това чрез декларация, изпратена до 
Генералния секретар на Съвета на Европа, 
да разшири действието на този протокол по 
отношение на всяка друга територия, посочена 
в декларацията. Протоколът влиза в сила по 
отношение на тази територия от първия ден 
на месеца, който следва изтичането на два 
месеца от датата на получаване от Генералния 
секретар на съответната декларация.
3. Всяка декларация, направена в съот­
ветствие с предходните две точки, може да 
бъде оттеглена или изменена в частта є, 
засягаща която и да е от посочените в нея 
територии, чрез уведомление до Генералния 
секретар. Оттеглянето или изменението влиза 
в сила от първия ден на месеца, който следва 
изтичането на двумесечен период от датата 
на получаване от Генералния секретар на 
съответното уведомление.
4. Декларация, направена в съответствие с 
предходните точки, се смята за направена в 
съответствие с т. 1 на член 56 на конвенцията. 
5. Територията на всяка държава, по от­
ношение на която протоколът се прилага по 
силата на ратификация, приемане или утвър­
ждаване, и всяка територия, по отношение 
на която протоколът се прилага по силата 
на декларация, направена от тази държава в 
съответствие с този член, се смятат за отделни 
територии за целите на позоваването в член 1 
на територията на дадена държава.
6. Всяка държава, направила декларация в 
съответствие с т. 1 или 2 на този член, може 
по всяко време след това да декларира по 
отношение на една или няколко територии, 
за които се отнася декларацията, че признава 
компетенцията на съда да получава жалби 
от лица, неправителствени организации или 
групи лица, както е предвидено в член 34 на 
конвенцията, във връзка с членове от 1 до 5 
на този протокол.
Член 7
Връзка с конвенцията
Държавите страни считат разпоредбите на 
членове от 1 до 6 на този протокол за допъл­
нителни членове на конвенцията и всички 
разпоредби на конвенцията се прилагат, като 
се отчита този факт.